বিবর্তন
বিবর্তনের ভিত্তি হচ্ছে বংশপরম্পরায় জিনের সঞ্চারণ। যা একটি জীবের বংশগতভাবে প্রাপ্ত বৈশিষ্ট্যগুলোর জন্য দায়ী, তা-ই জিন। এই জিনগুলোর বিভিন্নতার কারণে একটি জীবগোষ্ঠীর বিভিন্ন সদস্যদের মধ্যে বংশগত বৈশিষ্ট্যে পার্থক্য বা প্রকরণ সৃষ্টি হয়। বিবর্তন মূলত দুটি বিপরীত নিয়ামকের ফল : একটি প্রক্রিয়ায় ক্রমাগতভাবে নতুন প্রকরণ সৃষ্টি হয়, আর অন্যটির প্রভাবে এই প্রকরণগুলোর কোনো কোনোটির সংখ্যা বৃদ্ধি পায় এবং কোনো কোনোটির সংখ্যা হ্রাস পায়। নতুন প্রকরণ উৎপন্ন হয় দুটি প্রধান উপায়ে : ১. জিনগত মিউটেশন বা পরিব্যপ্তির মাধ্যমে এবং ২. বিভিন্ন জীবগোষ্ঠী বা প্রজাতির মধ্যে জিনের স্থানান্তরের মাধ্যমে। "জিনেটিক রিকম্বিনেশনের" মাধ্যমেও নতুন বৈশিষ্ট্যসূচক জিন তৈরি হয় যা জীবগোষ্ঠীর মধ্যকার প্রকরণ বৃদ্ধির অন্যতম কারণ।
জেরি কোয়েন
কোয়েন নিজে একজন বিশিষ্ট লেখক ও সমালোচক। এর বাইরেও তিনি শতশত বিশেষায়িত উপস্থাপনা, আমন্ত্রিত বক্তব্য, এবং অন্যান্য প্রকাশনার ক্ষেত্রে বিশেষ পারদর্শিতা প্রদর্শন করেছেন। তাঁর প্রকাশনাগুলো মূলত বিবর্তন, প্রজাতির উৎপত্তি, বিবর্তনীয় জীনতত্ত্ব ও সেসব সম্পর্কিত তত্ত্বের সাথে সম্পর্কিত। এই বিষয়বস্তুসমূহ কোয়েনের গবেষণা এবং বিশেষায়িত রচনার মধ্য দিয়ে, বিশেষ করে ইভোল্যুশন নামে জৈববিবর্তনের আন্তর্জাতিক সাময়িকীতে, ফুটে ওঠে।